6.Irska je vlogo vložila na podlagi merila za pomoč iz člena 4(2), ki odstopa od merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v štirimesečnem referenčnem obdobju v podjetju v državi članici, vključno z delavci, ki so postali presežni pri njegovih dobaviteljih ali proizvajalcih v poproizvodni fazi, in/ali samozaposlenimi osebami, ki so opustile dejavnost.

5.Vloga se nanaša na 108 delavcev, ki bili določeni za presežne v podjetju PWA International Ltd. in pri enem dobavitelju. Glavno podjetje je delovalo v gospodarskem sektorju, razvrščenem v oddelek 33 NACE Rev. 2 („Popravila in montaža strojev in naprav“). Odpusti v podjetjih se nanašajo zlasti na regijo na ravni NUTS 2 Southern and Eastern (IE 02).

4.Irski organi so vlogo EGF/2015/006 IE/PWA International vložili 19. junija 2015, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti dan in od Irske zahtevala dodatne informacije v dveh tednih od njene vložitve, tj. 3. julija 2015. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 6. novembra 2015.

Oddelek 33 – Popravila in montaža strojev in naprav

2.Irska je 19. junija 2015 vložila vlogo EGF/2015/006 IE/PWA International Ltd za finančni prispevek iz ESPG zaradi odpustov v podjetju PWA International (PWAI) in pri enem dobavitelju na Irskem.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

8.Odpusti v referenčnem obdobju:

–61 delavcev, določenih za presežne v podjetju PWA International Ltd.

Izračun števila odpustov in opustitev dejavnosti

9.Število odpustov v referenčnem obdobju je bilo izračunano, kot sledi:

–61 od datuma dejanske prekinitve pogodbe o zaposlitvi ali njenega izteka.

Upravičeni prejemniki

10.Poleg že omenjenih delavcev je med upravičenimi prejemniki tudi 47 delavcev, ki so postali presežni pred štirimesečnim referenčnim obdobjem ali po njem. Vsi ti delavci so postali presežni po splošni objavi načrtovanih odpustov 10. oktobra 2013. Ugotoviti je mogoče jasno vzročno povezavo z dogodkom, ki je povzročil odpuste v referenčnem obdobju.

11.Skupno število upravičenih prejemnikov je torej 108.

Povezava med odpusti in velikimi strukturnimi spremembami v svetovnih trgovinskih tokovih zaradi globalizacije

12.Da bi dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, Irska trdi, da je do zaprtja podjetja PWAI, tj. podjetja za vzdrževanje, popravila in remont, ki je skupno podjetje United Technologies Corporation's Pratt & Whitney (P&W) in Singapore Airlines Engineering Company (SIAEC), prišlo zaradi konsolidacije poslovanja v Severni Ameriki in Aziji s postopnim prenosom s PWAI na druge remontne zmogljivosti v okviru mreže P&W, zlasti P&W PSD v Arkansasu (USA) in Eagle Services Asia v Singapurju.

13.V zadnjih desetih letih so stranke iz Azije štele za približno 50 % poslovanja PWAI, npr. Japan Airlines (JAL), JAL Aeroparts, All Nippon Airways (ANA) in Mitsubishi Heavy Industries (MHI). Drugih 40 % poslovanja PWAI je bilo s strankami iz ZDA, npr. United Airlines, in le 10 % z evropskimi strankami, kot sta SR Technics v Švici in Lufthanso v Nemčiji.

14.Skupno število storitev vzdrževanja za motor PW4000, ki pomeni približno 90 % storitev popravil PWAI, se je med letoma 2006 in 2013 zmanjšalo za 36 %. Dodatno zmanjšanje za 54 % je napovedano v obdobju 2006–2020. To se lahko pojasni z zgodnjim umikom nekaterih širokotrupnih zrakoplovov in zrakoplovov za dolge razdalje, ki uporabljajo PW 4000, zaradi dostopnosti učinkovitejših motorjev Rolls-Royce Trent in P&W GP7000.

15.Glede na to, da PWAI opravlja popravila in remont ohišij motorjev velikih komercialnih letal, je tehnološki napredek k novi generaciji zrakoplovov možen vzrok za zmanjšano povpraševanje po dejavnostih PWAI na irski lokaciji in preselitvijo takih dejavnosti zunaj EU. V svetovni zračni floti bodo v prihodnosti verjetno prevladovali ozkotrupni zrakoplovi z enim prehodom, tipa B737-600/700/800/900 in družine A32. Delež tega tipa zrakoplova se bo po pričakovanjih z današnjih 64 % svetovne flote povečal na več kot 70 % svetovne flote v prihodnosti. Ta rast naj bi izhajala iz Azije, kjer se letalski sektor širi in obstaja zahteva po zamenjavi starejših tipov zrakoplovov z ozkotrupnimi tipi. SAIEC, hčerinsko podjetje v popolni lasti podjetja Singapore Airlines in polovica skupnega podjetja PWAI, je glavno gonilo singapurskih nacionalnih prizadevanj za razvoj in ustvarjanje delovnih mest v dejavnostih mednarodnega letalstva.

16.Zadnja leta je bil PWAI ad hoc izpostavljen učinku neobstoja klavzule v sporazumu o prosti trgovini EU-Koreja (FTA), s katero bi bilo popravljeno blago oproščeno carinskih dajatev pri ponovnem vnosu. Sporazum o prosti trgovini Koreja-ZDA vsebuje takšno klavzulo. Medtem ko je Koreja sedanje izvzetje od dajatev podaljšala do konca leta 2016, se je dolgoročne stranke obvestilo, da se bodo v prihodnje pri ponovnem vnosu letalskih izdelkov, popravljenih v EU, v Korejo uporabljale določene carinske stopnje, ki pa se ne bodo uporabljale ob njihovem ponovnem vnosu v Korejo po popravilu v ZDA. Nekdanji sestrski obrat PWA v ZDA bi zato imel koristi od takšnih prednostnih pogojev, medtem ko jih PWAI ne bi imel. Čeprav so se sporazumeli glede več vprašanj, pa je ta situacija obremenila določena pogajanja o pogodbah. Pred tem je bilo podjetje Korean Airlines velika stranka obrata v Dublinu.

17.Težnja grupiranja storitev vzdrževanja, popravil in remonta v bližino središč svetovne letalske rasti in škodljivi učinki svetovnih trgovinskih dogovorov so močno prizadeli Evropo in zlasti Irsko. Podjetje SR Technics je leta 2009 zaprlo svoj obrat na dublinskem letališču, z izgubo več kot 1 100 delovnih mest (EGF/2009/021 IE/SR Technics). Podjetje Lufthansa Technik Airmotive Ireland je zaprlo svoj obrat leta 2014, z izgubo več kot 420 delovnih mest (EGF/2014/016 IE/Lufthansa Technik).

18.Do zdaj je bil sektor „popravila in montaža strojev in naprav“ predmet teh treh vlog ESPG, pri čemer sta bili dve vloženi na podlagi sprememb v trgovinskih tokovih zaradi globalizacije, ena pa na podlagi svetovne finančne in gospodarske krize.

Dogodki, ki so povzročili odpuste in opustitev dejavnosti

19.Dogodek, ki je povzročil odpuste, je zaprtje podjetje PWAI s sedežem v kraju Rathcoole, okrožje Dublin. Ustanovljeno je bilo leta 1989 kot skupno podjetje United Technologies Corporation in Airmotive Ireland Hodings, nedavno poznano pod imenom Lufthansa Technik Airmotive Ireland.

20.Svet direktorjev PWAI je 10. oktobra 2013 napovedal, da namerava postopoma zapirati podjetje v 18-mesečnem obdobju z dokončnim zaprtjem junija 2015. Svet direktorjev PWAI je med posvetovanji s predstavniki zaposlenih potrdil, da odločitev o zaprtju obrata PWAI ni bila zaradi zaposlenih, saj sta se produktivnost in učinkovitost povečali, vsi ključni cilji pa so bili doseženi ali celo preseženi, npr. letni prihodek, dobiček, zdravje okolja ter varnost in kakovost.

21.V času uradnega dopisa ministru z obvestilom o kolektivnem odpuščanju je bilo v obratu PWAI v kraju Rathcoole skupaj zaposlenih 107 ljudi (98 stalno zaposlenih, štirje zaposleni za določen čas in pet delavcev, zaposlenih pri agenciji za zagotavljanje začasnega dela).